ໃນລະບຽງຂອງກອງປະຊຸມໃຫຍ່ພັກກອມມູນິດຫວຽດນາມຄັ້ງທີ 13, ທ່ານເອກອັກຄະລັດຖະທູດຫງວຽນເຟືອງງາ - ປະທານສະຫະພັນບັນດາອົງການມິດຕະພາບຫວຽດນາມ (VUFO) ກ່າວວ່າ, ໃນແງ່ດີທີ່ສາມາດເວົ້າໄດ້ວ່າ, ວຽກງານການທູດປະຊາຊົນຂອງຫວຽດນາມມີຫລາຍເງື່ອນໄຂຜັນຂະຫຍາຍ ແລະ ໂຄສະນາບັນດາກິດຈະກຳຢ່າງຮອບດ້ານ.
ກ່ອນອື່ນໝົດ, ພັກ ແລະ ລັດຫວຽດນາມ ໄດ້ເອົາໃຈໃສ່ເປັນພິເສດເຖິງບົດບາດຂອງການທູດປະຊາຊົນຫວຽດນາມ, ກຳນົດວຽກງານການທູດປະຊາຊົນ ແມ່ນໜ້າທີ່ຂອງທັງລະບົບການເມືອງ ແລະ ຂອງທົ່ວປວງຊົນ.
ພັກ ແລະ ລັດໄດ້ຊີ້ນຳ, ນຳພາຢ່າງໃກ້ຊິດ, ສ້າງເງື່ອນໄຂສະດວກໃຫ້ສະຫະພັນບັນດາອົງການມິດຕະພາບຫວຽດນາມ ຍູ້ແຮງບົດບາດການທູດປະຊາຊົນ. ນີ້ແມ່ນກົດດັນເພື່ອໃຫ້ບັນດາພະນັກງານທີ່ເຮັດວຽກດ້ານວຽກງານການທູດປະຊາຊົນ ຕ້ອງມີຄວາມຕັ້ງໃຈຫຼາຍກວ່າເກົ່າ ໃນການປະຕິບັດວຽກງານຂອງຕົນເປັນຢ່າງດີ.
ອັນທີສອງ, ຜົນສຳເລັດຂອງປະເທດໃນການປ້ອງກັນ ແລະ ຄວບຄຸມພະຍາດ COVID-19 ແລະ ການພັດທະນາເສດຖະກິດ - ສັງຄົມ, ຮູບພາບ, ຊື່ສຽງ ແລະ ຖານະຂອງປະເທດແມ່ນພື້ນຖານອັນໜັກ ແໜ້ນໃຫ້ແກ່ວຽກງານການທູດປະຊາຊົນ.
ທີສາມ, ເພື່ອນມິດ ແລະ ຄູ່ຮ່ວມມືສາກົນ ໄດ້ສະແດງຄວາມຮັກແພງ, ຊົມເຊີຍ, ສາມັກຄີ ແລະ ພ້ອມແລ້ວທີ່ຈະຮ່ວມມືກັບຫວຽດນາມ.
ທີສີ່, ກຳລັງທີ່ປະຕິບັດວຽກງານໃນວຽກງານການທູດປະຊາຊົນໄດ້ຮັບການປັບປຸງ ນັບທັງດ້ານຈຳນວນ ແລະ ຄຸນນະພາບ, ທັງອຸດົມສົມບູນ ແລະ ຄວາມຫຼາກຫຼາຍ. ເຂົ້າຮ່ວມໃນວຽກງານການທູດປະຊາຊົນນີ້ປະກອບມີຜູ້ນຳພັກ, ລັດ, ລັດຖະບານ, ສະພາແຫ່ງຊາດ, ບັນດາກະຊວງໃນລະດັບສູນກາງ, ນັກທຸລະກິດ, ນັກສິລະປິນ, ປະຊາຊົນ, ຊາວໜຸ່ມ, ນັກຮຽນ, ນັກສຶກສາ...ຄວາມຮັບຮູ້ກ່ຽວກັບວຽກງານການທູດປະຊາຊົນໃນແຕ່ລະພົນລະເມືອງໄດ້ຮັບການຍົກສູງຂື້ນຢ່າງຈະແຈ້ງ.
ທີຫ້າ, ການພັດທະນາເຕັກໂນໂລຢີຂໍ້ມູນຂ່າວສານ, ອິນເຕີເນັດ ໄດ້ອຳນວຍຄວາມສະດວກໃຫ້ແກ່ການສະໜອງຂໍ້ມູນຂ່າວສານ ແລະ ຄູ່ຮ່ວມງານ. ໃນຖານະເປັນຫົວເງື່ອນໃນວຽກງານການທູດປະຊາຊົນ, ສະຫະພັນບັນດາອົງການມິດຕະພາບຫວຽດນາມ ແລະ ບັນດາສະມາຊິກໄດ້ມີຄວາມມານະພະຍາຍາມຫຼາຍ ໃນການປະຕິບັດໜ້າທີ່ການເມືອງທີ່ໄດ້ຮັບມອບໝາຍ, ປະກອບສ່ວນຢ່າງໃຫຍ່ຫຼວງເຂົ້າໃນການຈັດຕັ້ງປະຕິບັດມະຕິ XII ຂອງພັກ ແລະ ຜົນສຳເລັດລວມຂອງນະໂຍບາຍການຕ່າງປະເທດ.
ຄຳຮຸ່ງ